《和张子明学录三首 其二》
元代·刘诜

白云岂不洁，或谓无其芳。斗柄岂不高，或谓难挹浆。

高洁自皦皦，傝褥惊堂堂。倚杖久无言，飞云度横塘。

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百家，融液今古，四方求文者日至于门。卒私谥文敏。有《桂隐集》。